આ કારણે જ 'યાત્રા સ્માર્ટ' તેના આસિસ્ટેડ કોમર્સના કોન્સેપ્ટ સાથે બજારમાં આવી છે. કંપનીના સ્થાપક અને ડાયરેક્ટર નજીબ નારાયણના જણાવ્યા પ્રમાણે સામાન્ય રીતે લોકો મુસાફરી કરતા હોય ત્યારે તેમને ફ્રી અને પ્રમોશન ઓફર વિશે જાણવામાં વધારે રસ હોય છે. 'યાત્રા સ્માર્ટ' પ્રવાસ દરમિયાન સામાન્ય અને મધ્યમવર્ગના લોકોને પેમેન્ટ કરવાની અને તેના દ્વારા ડિસ્કાઉન્ટ કુપન અને અન્ય ફાયદા લેવામાં મદદ કરે છે. તેના માટે લોકોને સ્માર્ટફોન કે ઈન્ટરનેટ કનેક્શનની પણ જરૂર પડતી નથી. "અમે લોકો ટ્રાફિક જામ સમયે વધારે કમાણી કરીએ છીએ અને લોકોને પણ સમય પસાર કરવા માટે વિકલ્પ પૂરા પાડીએ છીએ. તે ઉપરાંત અમે રિક્ષાચાલકોને પણ તેમના કામ સિવાય અન્ય રીતે આવક ઉભી કરવાના વિકલ્પ આપીએ છીએ."